《齐天乐 其二 胡玉津邀同宋芸子、赵尧生、邓华溪、邓雨人、路金坡、江子愚宴集天倪阁赏白秋海棠》
清代·张慎仪

当年曾访凌云去，小住海棠香国。轳辘井边，秋千亭畔，簇簇疏花如雪。

萧晨蕙夕，剩清怨几分，闲情一霎。春睡醒来，梦华破碎秋心仄。

光阴回首都幻，又古鹳重缔，饱有秋色。冷艳弄晴，素馨吹息，销尽红尘炎热。

无言脉脉。有篱豆吟蛩，伴伊幽寂。画箔低垂，玉阶凉露白。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。